1923 (סדרת טלוויזיה)

1923 (באנגלית: 1923) היא סדרת דרמה מערבונית אמריקאית שעלתה לשירות "פרמאונט+" בדצמבר 2022. הסדרה משמשת כפריקוול לעלילת הסדרה "ילוסטון", וכהמשך לעלילת המיני-סדרה "1883". בפברואר 2023 חודשה הסדרה לעונה שנייה.

רקע עלילתי
עלילתה של הסדרה עתידה להתמקד בדור חדש של משפחת דאטון, המנהלת את חוות "ילוסטון דאטון" בין תקופות שונות של קשיים, בהם שלהי המערב הישן של אמריקה, תקופת היובש ותקופת השפל הגדול.

צוות השחקנים והדמויות
 הלן מירן – קארה דאטון, אשתו של ג'ייקוב דאטון והמטריארכית המשפחתית.
 הריסון פורד – ג'ייקוב דאטון, הפטריארך הנוכחי של המשפחה ובעלי חוות "ילוסטון". בעלה של קארה ואחיו של ג'יימס דאטון.
 סבסטיאן רושה – האב רנו, מנהל בית הספר לילידים אמריקאים.
 דארן מאן – ג'ק דאטון, בנו של ג'ון דאטון ואחיינו של ג'ייקוב דאטון. בעל חווה מסור שנאמן מאוד למשפחתו.
 מישל רנדולף – אליזבת סטרפורד, צעירה נלהבת ואמידה שעתידה להינשא לאחד מבני משפחת דאטון.
 ג'יימס באדג' דייל – ג'ון דאטון, אחיינו המבוגר ביותר של ג'ייקוב דאטון ויד ימינו.
 מארלי שלטון – אמה דאטון, אשתו האדוקה של ג'ון דאטון ואמו של ג'ק.
 בריאן גראתי – זיין, מנהל העבודה הנאמן של חוות "ילוסטון".
 אמינה ניבס – טיונה ריינווטר, אישה צעירה הלומדת בפנימייה ממשלתית.
 ג'וליה שלאפפר – אלכסנדרה, אשה בריטית שנפגשת עם אחד מבני משפחת דאטון בחוץ לארץ.
 ברנדון סקלנאר – ספנסר דאטון, אחיינו של ג'ייקוב דאטון ואחיו הצעיר של ג'ון דאטון, שהיה עד לזוועות מלחמת העולם הראשונה.
 רוברט פטריק – השריף ויליאם מקדואל, השריף המקומי וידידם של משפחת דאטון.
 ג'רום פלין – באנר קרייטון
 ג'ניפר אילי – האחות מרי, נזירה אירית המלמדת בבית הספר לילידים אמריקאים במונטנה.

עץ משפחת דאטון

הפקה

פיתוח וליהוק
בפברואר 2022, נמסר על פיתוחה של "1932", סדרת פריקוול שנייה ל"ילוסטון", אשר תמשיך את עלילות משפחת דאטון אחרי אירועי המיני-סדרה "1883". במאי 2022, נמסר על ליהוקם של הלן מירן והאריסון פורד לתפקידים הראשיים. ביוני 2022, נמסר על החלפת שם הסדרה ל-"1923", וכן הוכרז כי הסדרה תתרחש בשנה זו ולא בשנת 1932. בספטמבר 2022, נמסר על ליהוקו של סבסטיאן רושה לצוות השחקנים. בנוסף לרושה, נמסר גם על ליהוקם של ג'יימס באדג' דייל, דארן מאן, מארלי שלטון, מישל רנדולף, בריאן גראתי, אמינה ניבס, ג'וליה שלאפפר, ברנדון סקלנאר, רוברט פטריק, ג'רום פלין וג'ניפר אילי לצוות השחקנים.

בפברואר 2023 חודשה הסדרה לעונה שנייה.

צילומים
ההכנות לקראת צילומי הסדרה החלו בבאט, מונטנה, ביולי 2022 ואילו הצילומים עצמם החלו ב-22 באוגוסט, ימים ספורים לאחר סיום צילומי העונה החמישית של "ילוסטון". בנוסף, נמסר כי חלק מהצילומים יתקיימו בעיירות אנקונדה ווייטהול, שתיהן ממונטנה.

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2020
סדרות דרמה אמריקאיות
סדרות ספין-אוף אמריקאיות
סדרות טלוויזיה על משפחות
פרמאונט+: תוכניות וסדרות